Adresas (informatika)

Informatikoje adresas – nuoroda į konkrečią atminties vietą, kurią įvairiais lygiais naudoja programinė ir techninė įranga. Adresuose laikomų duomenų pasiekimas komandomis vadinamas adresavimu. Išskiriami loginiai ir fiziniai atminties adresai.

 Tipai 
 Fiziniai adresai 
Kompiuterio pagrindinėje atmintyje adresuojama vieno žodžio saugojimo vieta vadinama atminties ląstele. Centrinis procesorius (CPU) arba kitas įtaisas naudoja fizinį adresą pasiekti atmintyje saugomus duomenis. Įprastai vidinę atmintį kompiuterinės kalbos operandais adresuoja tik sisteminė programinė įranga, pvz., BIOS, operacinės sistemos arba specializuotos programos.

 Loginiai adresai 
Pirmuosiuose kompiuteriuose fiziniai ir loginiai adresai sutapo, tačiau atsiradus virtualiajai atminčiai taikomosiose programose vietoje fizinių adresų pradėti naudoti loginiai (virtualieji) adresai. Loginių adresų atvaizdį į fizinius valdo atminties valdymo įrenginys.

 Šaltiniai 

Kategorija:Kompiuterio atmintis